เรื่องร้องเรียน: ตกดึกทุกคืนที่บ้านจะได้กลิ่นขยะเหม็นลอยมา แต่ไม่รู้มาจากที่ไหน คิดว่าน่าจะมาจากโรงงานขยะอ่อนนุช เคยแจ้งเรื่องหลายครั้งแล้วก็ดีได้พักเดียวแล้วเป็นอีก
การดำเนินการของเจ้าหน้าที่: ศูนย์กำจัดมูลฝอยอ่อนนุช มอบหมายให้เจ้าหน้าที่ลงพื้นที่ตรวจสอบโรงงานกำจัดมูลฝอยภายในศูนย์ๆ อ่อนนุช ตามที่ประชาชนที่ได้รับผลกระทบที่เกิดจากการดำเนินการกำจัดมูลฝอยของกรุงเทพมหานคร โดยได้กำชับบริษัทกรุงเทพธนาคมดำเนินการปรับปรุงแก้ไขตามที่กรมโรงงานสั่งการอย่างเคร่งครัด พร้อมทั้งกำชับและติดตามการแก้ไขปัญหาของโรงงานกำจัดมูลฝอยภายในศูนย์ ฯ เพื่อป้องกันผลกระทบที่ที่เกิดขึ้นกับประชาชนโดยรอบและสั่งการให้ ผู้รับจ้างให้ดำเนินการแก้ไขปัญหากลิ่นขยะที่เกิดจากกระบวนการกำจัดมูลฝอย ให้เป็นไปตามสัญญาและข้อกำหนดอย่างเคร่งครัด ทั้งนี้ได้ดำเนินการแก้ไขปัญหาภายในพื้นที่ของศูนย์กำจัดมูลฝอยอ่อนนุช ดังนี้ ๑.เร่งกำจัดมูลฝอยให้หมดวันต่อวันไมให้มีมูลฝอยตกค้าง ๒.เพิ่มการฉีดพ่นสารจุลินทรีย์ดับกลิ่นมูลฝอยที่บริเวณลานรับมูลฝอย และแหล่งกำเนิดกลิ่นในแต่ละกิจกรรมของการกำจัดมูลฝอยภายในศูนย์ฯอ่อนนุช ๓.การล้างทำความสะอาดโรงงานกำจัดมูลฝอยและถนนภายในสัญจรภายในพื้นที่ศูนย์กำจัดมูลฝอยอ่อนนุช ๔.เพิ่มพื้นที่สีเขียวปลูกต้นไม้ขนาดใหญ่ ภายในศูนย์ฯอ่อนนุชเพื่อเป็นแนวดูดชับป้องกันกลิ่น (Buffer Zone) และในอนาคตทางกรุงเทพมหานครศึกษาข้อมูลที่มีการบริหารจัดการขยะโดยนำเทคโนโลยีที่ทันสมัยและเป็นมิตรต่อสิ่งแวดล้อมเข้ามาช่วยในการกำจัดขยะ เพื่อแก้ไขปัญหาเรื่องกลิ่นแบบยั่งยืนการแก้ไขและป้องกันปัญหากลิ่นของมูลฝอยในระยะยาว กองกำจัดมูลฝอย สำนักสิ่งแวดล้อม กรุงเทพมหานคร จะได้ดำเนินการกำจัดมูลฝอย โดยการใช้เทคโนโลยีการกำจัดมูลฝอยที่ทันสมัย มีระบบป้องกันกลิ่นที่มีประสิทธิภาพและสามารถนำมูลฝอยมาใช้ให้เกิดประโยชน์สูงสุด
ความเห็นของผู้แจ้ง: ปัญหาแก้ไม่ขาด แจ้งแล้วแจ้งอีก ล่าสุดเมื่อเช้าก็ยังมีกลิ่น ในเมื่อบริษัทสร้างความเดือดร้อนให้ประชาชนชัดเจนและยังไม่แก้ไขให้เรียบร้อยในเร็ววันแบบนี้ ก็ต้องฟ้องให้ผู้บริหารถูกลงโทษทางกฎหมายได้แล้ว ไม่ใช่แค่คอยกำชับให้ทำงานแต่กลับไม่เคยได้บทลงโทษอะไรเลย พวกนั้นถึงได้ใจปล่อยปัญหาให้เรื้อรังมาถึงทุกวันนี้
พื้นที่: แขวงดอกไม้ เขตประเวศ กรุงเทพมหานคร